Potchefstroom Gimnasium se Musieksentrum is ŉ dinamiese sentrum wat daarna streef om musiekopvoeding van die hoogste kwaliteit aan te bied. Daar is ŉ entoesiastiese span onderwysers wat ŉ groot verskeidenheid instrumente aanbied. Lesse word in ŉ positiewe en ontspanne atmosfeer aangebied en leerders van alle ouderdomme is welkom.
Ons leerders presteer gereeld in eksterne musiekeksamens van UNISA, ABRSM en Trinity College, by kunstefeeste, musiekkonserte en informele optredes. Daar word ook teorieklasse aangebied vanaf beginner- tot gevorderde stadium.
Ons moedig ensemblespel aan in die vorm van stryk-ensemble, ŉ blaasorkes, slagorkes, verskeie duette, trio’s ensovoorts. Dit is vir ons belangrik om vir leerders ŉ platvorm te gee om hul musiek met ander te deel. Heelwat opwindende optredes word jaarliks beplan.
Die volgende instrumente word aangebied: klavier, pyporrel, klawerbord, sang, fagot, elektriese kitaar, dwarsfluit, klarinet, saksofoon, klassieke kitaar, ligte kitaar, viool, tjello, blokfluit en tromme.